Terre’Blanche se “gulp was oop en sy private dele het uitgesteek”Die vermoorde Eugene Terre'Blanche. Foto: Shayne Robinson/SAPA Die paramedikus, Robert van Heerden, het getuig dat Terre’Blanche se belt los was en dat sy broek oop was. “Sy gulp was oop en sy private dele het uitgesteek. Onder die penis was daar vog. Watse vog kan ek nie vir meneer se nie”. Van Heerden het getuig dat hy Terre’Blanche nie erken het nie, al het hy hom vir 25 jaar geken. “Hy was baie sleg seer gemaak, gesny en geslaan. Ek het nie verwag om iemand in so ‘n toestand so te sien nie”. Van Heerden het getuig dat die eerste ding wat hy gesien het toe hy Terre’Blanche se kamer op die dag van die moord, 3 April 2010, met ŉ flits binnegegaan het, was ŉ poel bloed op die vloer. Hy het ook bloed gesien wat van die bed afgedrup het en op die mure en gordyne. Van Heerden het getuig dat hy nie Terre’Blanche se lyk geskuif het nie en dat niemand met die getuienis gepeuter het nie. Chris Mahlangu en ŉ minderjarige word aangekla van die moord op Terre’Blanche. Albei het skuld ontken. Die saak is tot Maandag uitgestel.